ທະຫານສະຫະລັດ ຖອນອອກຈາກ ອີຣັກໝົດແລ້ວ (ເບິ່ງສະໄລດ໌)
ຂະບວນລົດບັນທຸກທະຫານສະຫະລັດຈຸສຸດທ້າຍ ໄດ້ອອກຈາກອີຣັກ ໃນວັນທີ 18 ທັນວາ ໄດ້ເຮັດໃຫ້ສົງຄາມທີ່ດໍາເນີນມາໄດ້ເກືອບເກົ້າປີນັ້ນສິ້ນສຸດລົງ.
ຂະບວນລົດບັນທຸກພວກທະຫານສະຫະລັດຈຸສຸດທ້າຍ ໄດ້ອອກຈາກອີຣັກ ຊຶ່ງໄດ້ເຮັດໃຫ້ ສົງຄາມທີ່ດໍາເນີນມາໄດ້ເກືອບເກົ້າປີນັ້ນສິ້ນສຸດລົງ ທີ່ນໍາໜ້າໂດຍສະຫະລັດ ເພື່ອໂຄ່ນລົ້ມ ຈອມຜະເດັດການຊັດດາມ ຮູສເຊນ ຂອງອີຣັກ ແລະໄດ້ປ່ອຍໃຫ້ລະບົບປະຊາທິປະໄຕ ທີ່ ຍັງບອບບາງຢູ່ນັ້ນ ປະເຊີນໜ້າກັບພວກຫົວຮຸນແຮງ ແລະການແບ່ງແຍກຢ່າງເລິກເຊິ່ງທາງ ດ້ານສາສະໜາຕໍ່ໄປ ຂະບວນຂອງລົດບັນທຸກຈຸສຸດທ້າຍ 100 ຄັນ ໄດ້ນໍາເອົາທະຫານທະຫານສະຫະລັດ 500 ຄົນ ຂ້າມຊາຍແດນໄປຍັງຄູເວດເວລາ 7:38 ໂມງເຊົ້າ ຕາມເວລາທ້ອງຖິ່ນ ຊຶ່ງໄດ້ປ່ອຍໃຫ້ມີພະນັກງານຮັກສາຄວາມສະຫງົບ ຫລາຍຮ້ອຍຄົນຢູ່ພາຍໃຕ້ສະຖານທູດສະຫະລັດໃນນະຄອນຫລວງແບກແດດ ການຖອນກໍາລັງທະຫານສະຫະລັດໄດ້ເຮັດໃຫ້ສົງຄາມທີ່ຍັງຜົນໃຫ້ທະຫານສະຫະລັດເສຍຊີວິດ 4,500 ຄົນ ພ້ອມທັງຊາວອີຣັກຫຼາຍສິບພັນຄົນ ຕະຫຼອດທັງຄ່າໃຊ້ຈ່າຍອີກຫລາຍຮ້ອຍພັນລ້ານໂດລາ ຂອງລັດຖະ ບານສະຫະລັດນັ້ນ ສິ້ນສຸດລົງ ຂະບວນລົດບັນທຸກພວກທະຫານສະຫະລັດຈຸສຸດທ້າຍ ໄດ້ອອກຈາກຄ້າຍທະຫານ ແຫ່ງນຶ່ງ ຢູ່ເມືອງ Nasiriyah ຢູ່ທາງພາກໃຕ້ຂອງອີຣັກ ພາຍໃຕ້ຄວາມມືດ ແລະອອກໄປຢ່າງລັບໆ ເພື່ອປ້ອງກັນການໂຈມຕີບັ້ນສຸດທ້າຍ ໃນຂະນະທີ່ຂະບວນລົດດັ່ງກ່າວໄດ້ຂັບຜ່ານທາງດ່ວນຢູ່ເຂດທະເລຊາຍໄປຍັງຊາຍແດນຄູເວດ ພວກທະຫານອາເມຣິກັນ ໄດ້ພາກັນຮ້ອງໂຮ ດ້ວຍຄວາມດີໃຈ ໃນຂະນະທີ່ໄດ້ກ້າວເຂົ້າໄປຍັງດິນແດນຂອງຄູເວດ ແລະພວກເຂົາເຈົ້າເວົ້າວ່າ ພວກເຂົາເຈົ້າຄອງຄອຍວັນເວລາທີ່ຈະໄດ້ກັບຄືນໄປຫາຄອບຄົວຂອງຕົນອີກ ຫົວໜ້າປະທານເສນາທິການຮ່ວມສະຫະລັດ ນາຍພົນ Martin Demsey ກ່າວວ່າ ສະຫະລັດຈະສືບຕໍ່ຮັກສາສາຍສໍາພັນກັບອີຣັກ ໂດຍຜ່ານຫ້ອງ ການວ່າດ້ວຍການຮ່ວມມື ທີ່ເພັ່ງເລັງໃສ່ການສືບຕໍ່ພັດທະນາກໍາລັງຮັກສາ ຄວາມສະຫງົບຂອງອີຣັກ ໃນໂອກາດກ່າວຕໍ່ເຄືອຂ່າຍໂທລະພາບ Al Hurra ໃນລະຫວ່າງທີ່ຢ້ຽມຢາມນະຄອນຫລວງ Riyadh ຂອງຊາອູດິ ອາຣັບເບຍຢູ່ນັ້ນ, ທ່ານ ນາຍພົນ Demsey ໄດ້ຊຸກຍູ້ໃຫ້ພວກຜູ້ນໍາ ອີຣັກ ພາກັນລະວັງສິ່ງທີ່ເອີ້ນວ່າ ການດໍາເນີນຄວາມພະຍາຍາມອັນ “ຮ້າຍກາດ” ຂອງ ອີຣານເພື່ອດຶງເອົາອີຣັກ ໃຫ້ໄປມີຄວາມເຊື່ອອັນດຽວກັບອີຣານ ໃນດ້ານລະດັບອໍານາດ ແລະຄວາມໝັ້ນຄົງໃນໂລກ ແຕ່ຢ່າງໃດກໍຕາມ ສະຫະລັດຍັງຄາດຫວັງວ່າ ອີຣັກຈະມີການ ພົວພັນທາງເສດຖະກິດກັບອີຣ່ານ ເພາະວ່າທັງສອງປະເທດເປັນເພື່ອນບ້ານກັນ